### Resumé

"HR i tal" 2025 indeholder data om de ansatte i Vejle Kommune samt udviklingen i forhold til en række aktuelle temaer. I årets udgave er der særligt fokus på arbejdet med reformer, og hvordan der på tværs af kommunen arbejdes med de underliggende tilgange og tænkninger bag reformerne. Desuden er der fokus på HR-indsatsområderne; tiltrækning, tilknytning og fravær.

### Sagsfremstilling

I den årlige "HR i tal" kan læseren dykke ned i data om de ansatte i Vejle Kommune. I denne udgave fokuseres der særligt på arbejdet med reformer og HovedMED-indsatsområderne: tiltrækning, tilknytning og fravær. Årets udgave inkluderer bl.a. ekstra data om temaerne tiltrækning af kontorelever og tilknytning af seniorer. Data viser blandt andet en stigning i antallet af senioraftaler, og antallet af medarbejdere over 67 år fortsætter med at stige. På indsatsområdet fravær er det gennemsnitlige fravær faldet til 13,7 sygefraværsdage i 2024 mod 15,5 i 2022.

Årets version af "HR i tal" stiller også særligt fokus på reformarbejdet, og hvordan kommunen arbejder med de underliggende temaer og tænkninger bag reformerne. De gennemgående temaer på tværs af reformerne er i særdeleshed:

* Øget personlig frihed og flere valgmuligheder for borgerne
* Mindre bureaukrati og større frisættelse af medarbejderne
* Nye samarbejdsformer med civilsamfundet

Reformerne er en betydelig opgave, men de giver også muligheder for udvikling af den kommunale opgaveløsning. Derfor indeholder årets "HR i tal" en række inspirerende eksempler på, hvordan forskellige arbejdspladser i kommunen har arbejdet med disse temaer – og deler de erfaringer, der er gjort.

### Sagens videre forløb

Sagen skal behandles i Byrådet.

### Historik

#### Kommunaldirektøren indstiller , den 11. august 2025, punkt 182:

at sagen drøftes og tages til efterretning.

#### Beslutning fra Økonomiudvalget, den 11. august 2025, punkt 182:

Anbefales.

Fraværende: Jim Schultz

### Beslutning

Godkendt.

Fraværende: Ken Ravn, i stedet mødte Åbjørn Østergaard.

Fraværende: Sørine Lund.